smcproject/ml-wiki-sentences huggingface dataset:
ക്രൈസ്ലർ ബിൽഡിംഗ് ഇംഗ്ലീഷ് വിലാസം https://ml.wikipedia.org/wiki/Chrysler_Building
ന്യൂയോർക് നഗരത്തിൽ സ്ഥിതിചെയ്യുന്ന ആർട് ഡെക്കൊ(Art Deco) ശൈലിയിലുള്ള ഒരു കെട്ടിടമാണ് ക്രൈസ്ലർ ബിൽഡിങ് (ഇംഗ്ലീഷിൽ: Chrysler Building ).
ന്യൂയോർക്കിൽ മാൻഹട്ടണിലുള്ള ടർട്ല് ബേ (Turtle Bay) പ്രദേശത്ത് 42-ആം സ്ട്രീറ്റും ലക്സിങ്ടൺ അവന്യുവും സന്ധിക്കുന്നിടത്താണ് ഈ മന്ദിരത്തിന്റെ സ്ഥാനം.
1931-ൽ എംബയർ സ്റ്റേറ്റ് ബിൽഡിങ് ലോകത്തിലെ ഏറ്റവും ഉയരം കൂടിയ കെട്ടിടം എന്ന പദവി കരസ്ഥമാക്കുന്നതിനു മുൻപുവരെ 11 മാസത്തോളം ആ പദവി അലങ്കരിച്ചിരുന്നത് ക്രൈസ്ലർ മന്ദിരമാണ്.
1046അടിയാണ് ഈ കെട്ടിടത്തിന്റെ ഉയരം.
ചട്ടക്കൂട് ഉരുക്കുകൊണ്ട് നിർമ്മിച്ചതാണെങ്കിലും ഇഷ്ടികയിൽ പണിതീർത്ത ലോകത്തിലെ ഏറ്റവും ഉയരമുള്ള കെട്ടിടം എന്ന സ്ഥാനം ക്രൈസ്ലർ ബിൽഡിങിനാണ്.
വേൽഡ് ട്രേഡ് സെന്ററിന്റെ പതനത്തിനുശേഷം 2007 ഡിസംബർ വരെ ന്യൂയോർക് നഗരത്തിലെ ഏറ്റവും ഉയരംകൂടിയ രണ്ടാമത്തെ കെട്ടിടം എന്ന പദവി ഈ മന്ദിരത്തിന് വീണ്ടും ലഭിച്ചു.
2007ൽ 1,200അടി ഉയരമുള്ള ബാങ്ക് ഓഫ് അമേരിക്ക ടവറിന്റെ ഉച്ചിയിൽ ഒരു ശിഖരംകൂടി ഘടിപ്പിച്ചതോടെയാണ് ക്രൈസ്ലർ ബിൽഡിങിന്റെ ഈ രണ്ടാം സ്ഥാനം വീണ്ടും നഷ്ടമായത്.
കൂടാതെ 2007ൽ തുറന്ന ദ് ന്യൂയോർക് ടൈംസ് ബിൽഡിങിനും ക്രൈസ്ലർ ബിൽഡിങിന്റെ ഏകദേശം സമാനമായ ഉയരമുണ്ടായിരുന്നു.
എന്നാൽ വൺ വേൾഡ് ട്രേഡ് സെന്റർ എന്ന് പുതിയ മന്ദിരം ഈ രണ്ടിനേയും നാലാം സ്ഥാനത്തേക്ക് പിന്തള്ളി.
ആർട് ഡെകോ ശൈലിക്ക് ഒരു ഉത്തമ ഉദാഹരണമാണ് ക്രൈസ്ലർ.
കൂടാതെ നിരവധി സമകാലീന വാസ്തുശില്പികൾ ഈ മന്ദിരത്തെ ന്യൂയോർക്കിലെ മികച്ച മന്ദിരങ്ങളിൽ ഒന്ന് ആയി കാണുന്നു.
2007ൽ അമേരിക്കൻ ഇൻസ്റ്റിറ്റ്യൂട് ഓഫ് ആർക്കിടെക്റ്റ്സ് പുറത്തിറക്കിയ അമേരിക്കയുടെ ഏറ്റവും പ്രിയപ്പെട്ട വാസ്തുശില്പങ്ങളുടെ പട്ടികയിൽ ഒമ്പതാം സ്ഥാനം ക്രൈസ്ലർ ബിൽഡിങിനായിരുന്നു.
വാൾടെർ പി. ക്രിസ്ലെറിനുവേണ്ടി വില്യം വാൻ അലെൻ എന്ന വാസ്തുശില്പിയാണ് ക്രൈസ്ലർ മന്ദിരം രൂപകല്പനചെയ്തത്.
1928-കളിൽ ലോകത്തിലെ ഏറ്റവും ഉയരമേറിയ കെട്ടിടം നിർമ്മിക്കുന്നതിന് ന്യൂയോർക്കിൽ തീവ്രമായ മത്സരങ്ങൾ നടന്നിരുന്നു.
പ്രതിവാരം 4 നിലകൾ എന്ന് നിരക്കിലാണ് കെട്ടിടത്തിന്റെ നിർമ്മാണം പുരോഗമിച്ചത്, തിരക്കിട്ട ഈ നിർമ്മാണവേഗതയിലും ഒരു തൊഴിലാളിപോലും മരിച്ചില്ല എന്നത് മറ്റൊരു അറിവ്.
രൂപകല്പനയുടെ ആരംഭം
വാൻ അലെൻ എന്ന വ്യക്തി ന്യൂയോർക്കിൽ പുതിയൊരു അംബർചുംബിക്കായുള്ള രൂപകല്പന സമർപ്പിച്ചിരുന്നു.
ഇതിന്റെ ശിഖരം ഗ്ലാസിൽ തീർത്ത ഒരു കിരീടത്തിന് സമാനമായിരുന്നു.
246 meters (807 ft) ആയിരുന്നു നിർദ്ദിഷ്ട കെട്ടിടത്തിന്റെ ഉയരം.
എന്നാൽ കെട്ടിടത്തിന്റെ കോൺട്രാക്ടർ വില്ല്യം എച്. റെനോൾഡ്സിന് വാൻ അലെന്റെ രൂപകല്പന കൂടുതൽ വികസിച്ചതും ചിലവേറിയതുമായി തോന്നി.
ആയതിനാൽ ഈ പ്ലാൻ തിരസ്കരിക്കപ്പെട്ടു.
പിന്നീട് വാൻ അലെന്റെ രൂപരേഖ തന്നോടൊപ്പം പ്രവർത്തിച്ചിരുന്ന വാൾട്ടേർ പി. ക്രൈസ്ലെറിന് വിൽക്കുകയുണ്ടായി.
അവർ അലെന്റെ ആദ്യത്തെ രൂപരേഖയിൽ ചിലമാറ്റങ്ങൾ വരുത്തി.
കൂടുതൽ നിൽകൾ കൂട്ടിച്ചേർക്കപ്പെട്ടു.
കെട്ടിടത്തിന്റെ ഉയരം 282 മീറ്ററിൽ എത്തി .
ക്രൈസ്ലർ കോർപ്പറേഷന്റെ ചെയർമാനായിരുന്ന വാൾട്ടർ ക്രൈസ്ലർ, ഈ പുതിയ മന്ദിരത്തെ ക്രൈസ്ലറിന്റെ ആസ്ഥാനമന്ദിരമാക്കാനാണ് ഉദ്ദേശിച്ചിരുന്നത്.
1928 സെപ്റ്റംബർ മാസം 19-ആം തീയതി ക്രൈസ്ലർ മന്ദിരത്തിന്റെ നിർമ്മാണം ആരംഭിച്ചു.
ഏകദേശം 400,000ത്തോളം റിവെറ്റുകളാണ്(rivets) ഇതിന്റെ നിർമ്മാണത്തിന് ആവശ്യമായി വന്നത്!
ഏകദേശം 3,826,000 ഇഷ്ടികകളും നോൺ ലോഡ് ബെയറിങ് ചുമരിന്റെ(non-loadbearing wall) നിർമ്മാണത്തിന് വേണ്ടിവന്നു.
കോണ്ട്രാക്ടർമാർ എഞ്ചിനീയർമാർ, തൊഴിലാളികൾ, തുടങ്ങിയവരുടെ സംയുക്ത പരിശ്രമഫലമായാണ് ക്രൈസ്ലർ ബിൽഡിങ് യാത്ഥാർത്യമായത്.
പൂർത്തീകരണം
1930 മേയ് 20-ന് നിർമ്മാണമ്പൂർത്തിയായതോടെ ഉയരത്തിൽ 40 വാൾ സ്റ്റ്രീറ്റ് ബിൽഡിംഗിനെ പിന്തള്ളി ക്രൈസ്ലർ ബിൾഡിംഗ് ഒന്നാമതെത്തി.
നിർമ്മാണം പൂർത്തിയായ സമയത്ത് ലോകത്തിലെതന്നെ ഏറ്റവും ഉയരം കൂടിയ കെട്ടിടമായിരുന്നു ക്രൈസ്ലർ.
പാരിസിലെ ഈഫൽ ടവർ ലോകത്തിലെ ഏറ്റവും ഉയരമുള്ള നിർമ്മിതിയും.
1930 മേയ് 27-ന് ക്രൈസ്ലർ ബിൽഡിങ് പൊതുജനങ്ങൾക്കായി തുറന്നുകൊടുത്ത് ഒരു വർഷത്തിനുള്ളിൽതന്നെ എംപയർ സ്റ്റേറ്റ് ബിൽഡിങ് ഇതിന്റെ ഒന്നാംസ്ഥാനം തട്ടിയെടുത്തു.
എങ്കിലും ഇന്ന് സ്റ്റീൽ ചട്ടക്കൂടിൽ ഇഷ്ടികകൾ കൊണ്ട് നിർമിച്ച ലോകത്തിലെ ഏറ്റവും ഉയരം കൂടിയ കെട്ടിടം ക്രൈസ്ലർ ബിൽഡിങാണ്.
ക്രൈസ്ലറിനേക്കാളും ഉയരമുള്ള അനവധി കെട്ടിടങ്ങളുടെ ആവിർഭാവത്തിന് പിന്നീട് ന്യൂയോർക്ക് നഗരം സാക്ഷ്യം വഹിക്കുകയുണ്ടായി.
ആർട് ഡെക്കോ ശൈലിയുടെ ഒരു ഉത്തമ ഉദാഹരണമാണ് ക്രൈസ്ലർ ബിൽഡിങ്.
ഇതിന്റെ 61-ആം നിലയുടെ മൂലകലിലായി സ്ഥാപിച്ചിരിക്കുന്ന പരുന്തിന്റെ ശില്പങ്ങളും വളരെ പ്രശസ്തമാണ്.
ഉരുക്കുകൊണ്ടുള്ള ഫ്രേമിൽ ഇഷ്ടികകൾ കൊണ്ടാണ് ഈ കെട്ടിടം നിർമിച്ചിരിക്കുന്നത്.
പുറംഭാഗത്ത് മെറ്റലുകൊണ്ട് ക്ലാഡിങും ചെയ്തിരിക്കുന്നു.
3,862 ജനലുകളാണ് ഈ കെട്ടിടത്തിന്റെ മുൻപാഗത്തുള്ളത് ഓട്ടിസ് എലെവേറ്റർ കോർപറെഷന്റെ ലിഫ്റ്റുകളും ഈ കെട്ടിടത്തിൽ പ്രവർത്തിക്കുന്നു.
1976-ൽ ക്രൈസ്ലറിന് യു.എസ്. ദേശീയ ചരിത്ര സ്മാരക പദവി ലഭിച്ചു.
ക്രൈസ്ലർ ബിൽഡിങ് ഉദ്ധരണികളിൽ 1920കളിൽ ക്രൈസ്ലർ ബിൽഡിങ് പൂർത്തിയായതോട് കൂടി ഫ്രഞ്ചുകാരുടെ ആർട് ഡെക്കോ അമേരിക്കയിലും ദർശിച്ചുതുടങ്ങി.
– ജോൺ ജൂലിയാസ് നോർവിച്ച് , ദ് വേൾഡ് അറ്റ്ലസ് ഓഫ് ആർക്കിടെക്ചർ -ഇൽ
ഇതും കാണുക എം‌പയർ സ്റ്റേറ്റ് ബിൽഡിംഗ് ലോകത്തിലെ ഏറ്റവും ഉയരമുള്ള കെട്ടിടങ്ങളുടെ പട്ടിക അവലംബം കൂടുതൽ വായനയ്ക്ക് പുറത്തേക്കുള്ള കണ്ണികൾ ക്രൈസ്ലർ ബിൽഡിംഗ് എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Chrysler Building Archived 2013-06-06 at the Wayback Machine .
on CTBUH Skyscraper Center Official Tishman Speyer website Archived 2012-01-25 at the Wayback Machine .
The story of Chrysler Building Archived 2008-12-28 at the Wayback Machine .
– by CBS Forum Archived 2011-02-02 at the Wayback Machine .
Salon.com article (02/2002) New York Architecture Images - The Chrysler Building Archived 2015-05-05 at the Wayback Machine .
Chrysler Building: Lighthearted Serious, by Anthony Romeo, AIA
ക്രൊയേഷ്യ ഇംഗ്ലീഷ് വിലാസം https://ml.wikipedia.org/wiki/Croatia
ക്രൊയേഷ്യ യൂറോപ്യൻ വൻ‌കരയിലെ ഒരു രാജ്യമാണ്.
ബാൾക്കൻ പ്രവിശ്യയിലെ ഈ രാജ്യം 1991നു മുൻ‌പ് യൂഗോസ്ലാവ്യയുടെ ഭാഗമായിരുന്നു.
സ്ലോവേനിയ , ഹംഗറി , സെർബിയ , ബോസ്നിയ-ഹെർസഗോവിന എന്നിവയാണ് അയൽ രാജ്യങ്ങൾ.
ക്രിസ്തുവിനുമുമ്പ് മൂന്നാംനൂറ്റാണ്ടിൽ നോർ‌മാഡന്മാരുടെ വർഗത്തലവനും ഇലിയർ ഗോത്രനേതാവുമായിരുന്ന അഗ്ലറാൻ സ്ഥാപിച്ചതാണ് ഇന്നത്തെ ക്രോയേഷ്യ.
നാടോടിക്കൂട്ടങ്ങൾ ഇതൊരു സ്ഥിരം താവളമാക്കിയതോടെ സാവധാനമതൊരു ഗ്രാമീണനഗരമായി രൂപംകൊണ്ടു.
ഒന്നാംലോക യുദ്ധത്തിനുശേഷം രൂപവത്കൃതമായ യൂഗോസ്ലാവിയൻ റിപ്പബ്ലിക്കിന്റെ ഭാഗമാകുംമുമ്പ് കൊച്ചുസ്വതന്ത്രരാജ്യമായിരുന്നു.
ടിറ്റോയും സ്റ്റാലിനും കൂടിയാണതിനെ തന്ത്രപൂർവം യൂഗോസ്ലാവിയയുടെ ഭാഗമാക്കിയത്.
എന്നാൽ എന്നും അതൊരു പ്രശ്നസംസ്ഥാനം തന്നെയായിരുന്നു യൂഗോസ്ലാവിയക്ക്.
ചരിത്രമറിയുന്ന കാലംമുതലേ ക്രൊയേഷ്യ ഈ 'ഖ്യാതി' നിലനിർത്തി.
എണ്ണിയാലൊടുങ്ങാത്ത കൊച്ചുരാജ്യങ്ങളുടെയൊക്കെ അതിർത്തിയായിരുന്നു അത്.
അതുകാരണം എല്ലാവർക്കും എളുപ്പം കടന്നെത്താവുന്ന ഇടവും.
ഏഴാം നൂറ്റാണ്ടിലെ പ്രബല ശക്തികളായിരുന്ന റോമാനിയൻ വംശം ഇവിടം അപഹരിച്ചെടുത്ത് മനോഹരമായ കോട്ടകളും കൊട്ടാരങ്ങളും കെട്ടിപ്പടുത്ത് ചക്രവർത്തിമാരുടെ സുഖവാസകേന്ദ്രമാക്കി.
ഒമ്പതാം നൂറ്റാണ്ടായപ്പോഴേക്കും ജർമനിയിലെ ഫ്രാങ്കൻ രാജവംശത്തിന്റെ കണ്ണ് പതിഞ്ഞതോടെ അത് ജർമൻ പ്രവിശ്യയായി.
ഹംഗറിയുടെ ഭരണകർത്താക്കളായ ഡോണാവു മോണാർക്കി (ഡാന്യൂബ് ചക്രവർത്തികുടുംബം) കടന്നാക്രമിച്ചപ്പോൾ ഫ്രാങ്കന്മാരത് കൈവിട്ടു.
തുടർന്നു രാജവംശങ്ങൾ മാറിമാറി തട്ടിയിരുട്ടിയിരുന്ന ക്രൊയേഷ്യ ഒരിക്കലും സമാധാനമെന്തെന്നറിഞ്ഞിരുന്നില്ല.
ഒടുവിൽ മിലോസെവിച്ചിന്റെ പതനത്തോടെ 1992ൽ സ്വതന്ത്ര രാഷ്ട്രമായി.
അവലംബം ↑ ↑ ↑ 1 2 3 4 ↑ ↑ യൂറോപ്യൻ രാഷ്ട്രങ്ങൾ
ക്രൊയേഷ്യയിലെ സ്ത്രീകൾ
ക്രൊയേഷ്യയിലെ സ്ത്രീകൾ ജനസ്മഖ്യയിൽ പകുതിയുണ്ട്.
അവർ പുരുഷന്മാർക്കു തുല്യരാണ്.
2011ലെ സെൻസസ് അനുസരിച്ച് 2,218,554 സ്ത്രീകൾ ക്രൊയേഷ്യയിലുണ്ട്.
4,284,889 ആണ് ക്രൊയേഷ്യയിലെ ആകെ ജനസംഖ്യ.
ലിംഗാനുപാതം: ജനന സമയം മുതൽ 14 വയസ്സുവരെ, ഒരു സ്ത്രീയ്ക്ക് 1.06 പുരുഷന്മാർ ആണ്.
15നും 64നും ഇടയിൽ ഈ അനുപാതം, ഒരു സ്ത്രീയ്ക്ക് 0.64 പുരുഷന്മാർ മാത്രമാവും.
പൊതുവേ, ആകെ ജനസംഖ്യയ്ക്ക്, 0.93 പുരുഷന്മാർ ആകുന്നു.
ക്രൊയേഷ്യയിലെ സ്ത്രീകളുടെ ആയുർദൈർഘ്യം 80.1 ആകുന്നു  (2012).
2009ൽ 44,577 കുഞ്ഞുങ്ങൾ ജനിച്ചു.
അതിൽ, 22,877 ആൺകുഞ്ഞുങ്ങളും  21,700 പെൺകുഞ്ഞുങ്ങളുമായിരുന്നു.
എല്ലാ ഈ ജനനങ്ങളും വൈദ്യശാസ്ത്രസൗകര്യങ്ങളോടെയാണു നടന്നത്.
എന്നാൽ, 34 എണ്ണം, അല്ലാതെയുള്ളിടത്താണ് നടന്നത്.
38,809 കുഞ്ഞുങ്ങൾ വിവാഹശേഷം ജനിച്ചു.
അമ്മയ്ക്ക് ആദ്യകുഞ്ഞു ജനിച്ച വയസ്സു ശരാശരി 27 വയസ്സും 5 മാസവുമാണ്.
2014ൽ 1034200 ആളുകൾക്ക് തൊഴിലുണ്ട്.
അതിൽ, 46% സ്ത്രീകളാണ്.
2013ൽ മരിച്ച സ്ത്രീകളുടെ മരണകാരണം, 54.3%നു രക്തപര്യയന വ്യവസ്ഥയ്ക്കുള്ള കുഴപ്പം കാരണമാണ്.
23.6% ട്യൂമർ മൂലമാണ് മരണമടഞ്ഞത്.
4.3%പേർ മുറിവുകൾ, വിഷം, മറ്റു പുറമേയുള്ള കാരണങ്ങൾ എന്നിവ കൊണ്ട് മരിച്ചു.
ശ്വാസകോശസംബന്ധിയായ രോഗങ്ങൾമൂലം മരിച്ചവർ 3.5% ആണ്.
3.3% പേർ, ദഹനവ്യവസ്ഥയ്ക്കുണ്ടാവുന്ന രോഗമായിരുന്നു മരണകാരണം.
2.8% പേർ മരിച്ചത്, അന്തസ്രാവീഗ്രന്ഥിയുടെ തകരാർ മൂലമോ മെറ്റബോളിക്കോ പോഷണസംബന്ധമായ അസുഖങ്ങൾ മൂലമോ ആകാം.
ക്രൊയേഷ്യയിലെ പ്രധാന സ്ത്രീകൾ
ക്രൊയേഷ്യയുടെ ചരിത്രം പരിശോധിച്ചാൽ അനേകം മഹാന്മാരായ സ്ത്രീകളെ കണ്ടെത്താനാകും.
ക്രൊമാറ്റോഗ്രഫി ഇംഗ്ലീഷ് വിലാസം https://ml.wikipedia.org/wiki/Chromatography
Pictured is a sophisticated gas chromatography system.
This instrument records concentrations of acrylonitrile in the air at various points throughout the chemical laboratory.
Automated fraction collector and sampler for chromatographic techniques
ക്രൊമാറ്റോഗ്രഫി എന്നത്, ഗ്രീക്കുഭാഷയിൽ നിന്നുള്ള ക്രോമ എന്നും ഗ്രാഫീൻ എന്നും രണ്ടു പദങ്ങൾ ചേർന്ന വാക്കാകുന്നു.
(ക്രോമ എന്നാൽ നിറം എന്നും ഗ്രാഫീൻ എന്നാൽ എഴുത്ത് എന്നുമാണ് അർഥം.).
മിശ്രിതങ്ങളെ വേർതിരിക്കുന്നതിനുള്ള ഒരു കൂട്ടം പരീക്ഷണശാലാ സാങ്കേതികവിദ്യയാണിത്.
മൊബൈൽ ഫേസ് എന്നറിയപ്പെടുന്ന ദ്രാവകത്തിൽ മിശ്രിതം ലയിപ്പിക്കുകയും.
സ്റ്റേഷനറി ഫേസ് എന്നറിയപ്പെടുന്ന മറ്റൊരു ചലിക്കാത്ത വസ്തുവിൽക്കൂടി ഒഴുകുകയും ചെയ്യുന്നു.
ഈ മിശ്രിതത്തിന്റെ വിവിധ ഘടകങ്ങൾ വിവിധ വേഗതയിൽ സഞ്ചരിക്കുകയും അങ്ങനെ അതിനെ വേർതിരിക്കാൻ ഇടയാക്കുകയും ചെയ്യുന്നു, ഈ വേർതിരിക്കലിന് അടിസ്ഥാനം ചലിക്കുന്നതും ചലിക്കാത്തതുമായ തലങ്ങളുടെവ്യതിരിക്ത പാർട്ടീഷനിങ് ആകുന്നു.
പാർട്ടീഷൻ കൊയഫിഷ്യന്റിന്റെ വ്യത്യസ്തതയാണ് 
ക്രൊമാറ്റോഗ്രഫി സജ്ജീകരണരീതി എന്നും വിശ്ലേഷണരീതി എന്നിങ്ങനെ രണ്ടു തരം.
സജ്ജീകരണരീതിയിൽ ഒരു മിശ്രിതത്തിന്റെ ഘടകങ്ങൾ കൂടുതൽ സങ്കീർണ്ണമായ പ്രവർത്തനങ്ങൾക്കായി വേർതിരിക്കുന്നു 9ഇത് ഒരുതരം ശുദ്ധമാക്കൽ തന്നെ) വിശ്ലേഷണരീതിയിൽ ചെറിയ അളവ് മാത്രമെ എടുക്കാറുള്ളൂ.
ഒരു മിശ്രിതത്തിലെ ഘടകങ്ങളെ വിശ്ലേഷണം നടത്തി അതിലെ ഘടങ്ങളുടെ അനുപാതം കണക്കാക്കാനായാണ് ഉപയോഗിക്കുന്നത്..
രണ്ടും പരസ്പരപൂരകമായി ഉപയോഗിക്കവുന്നതല്ല.
ചരിത്രം ക്രൊമാറ്റോഗ്രഫിയിലെ പദാവലി ടെക്നിക് കോളം ക്രൊമാറ്റോഗ്രഫി പ്ലാനാർ ക്രൊമാറ്റോഗ്രഫി പെപ്പർ ക്രൊമാറ്റോഗ്രഫി നേർത്തപാളി കൊണ്ടുള്ള ക്രൊമാറ്റോഗ്രഫി ആദേശ ക്രൊമാറ്റോഗ്രഫി മൊബൈൽ ഫേസിന്റെ ഭൗതിക അവസ്ഥയുടെ ടെക്നിക് വാതക ക്രൊമാറ്റോഗ്രഫി ദ്രാവക ക്രൊമാറ്റോഗ്രഫി ചേർച്ചാ ക്രൊമാറ്റോഗ്രഫി അതിനിർണ്ണായന ദ്രാവക ക്രൊമാറ്റോഗ്രഫി വേർതിരിക്കൽ രീതി അയോൺ എക്സ്ചേഞ്ച് ക്രൊമാറ്റോഗ്രഫി സൈസ് എക്സ്ക്ലൂഷൻ ക്രൊമാറ്റോഗ്രഫി ഇ.
ബി. എ ക്രൊമാറ്റോഗ്രഫി പ്രത്യേക സങ്കേതങ്ങൾ നേർവിപരീത ക്രൊമാറ്റോഗ്രഫി ദ്വിതല ക്രൊമാറ്റോഗ്രഫി ഇതും കാണുക അവലംബം
ക്രൊയേഷ്യയിലെ വിദ്യാഭ്യാസം
ക്രൊയേഷ്യയിലെ വിദ്യാഭ്യാസം അവകാശസംരക്ഷിതമാണ്.
അവിടത്തെ ഭരണഘടനയുടെ ആർട്ടിക്കിൾ 66 പറയുന്നത് ഒരാളുടെ കഴിവുകൾ അനുസരിച്ച് എല്ലാവർക്കും സൗജന്യവും നിർബന്ധിതവുമായ വിദ്യാഭ്യാസം പ്രാപ്തമാകണമെന്നാണ്.
6 മുതൽ 15 വരെയുള്ള കുട്ടികൾക്ക് വിദ്യാഭ്യാസം നിർബന്ധിതമാണിവിടെ.
ക്രൊയേഷ്യയിലെ വിദ്യാഭ്യാസം തുടങ്ങുന്നത് പ്രീ സ്കൂൾ-കിൻഡർഗാർട്ടനിലാണ്.
6 വയസ്സിൽ കുട്ടികൾ സ്കൂളിൽ ചേരുന്നു.
നിർബന്ധിതമായ ഈ പ്രാഥമികവിദ്യാഭ്യാസം 8 വർഷം തുടരുന്നു.
എലിമെന്ററി സ്കൂൾ പൂർത്തിയാക്കിയാൽ, എലിമെന്ററി സ്കൂളിൽ അവർക്കു ലഭിച്ച ഗ്രേഡനുസരിച്ച് 4 വർഷമുള്ള നിർബന്ധിതമല്ലാത്ത സെക്കന്ററി സ്കൂളിൽ ചേരാവുന്നതാണ്.
സെക്കന്ററി സ്കൂളിനെ പാഠ്യപദ്ധതി അനുസരിച്ച് മൂന്നായി തരം തിരിച്ചിരിക്കുന്നു.
ജിമ്നേസിയം, തൊഴിലധിഷ്ഠിതം (സാങ്കേതികം, ഇൻഡസ്ട്രി, ട്രേഡ്), കലാവിദ്യാഭ്യാസം (സംഗീതം, നൃത്തം, കലകൾ), എന്നിവയ്ക്കുള്ള സ്കൂളുകൾ.
വിദ്യാഭ്യാസ സമ്പ്രദായം Population aged 15 and over by educational attainment Year Elementary education or less Secondary education Higher education 1961 85.6% 12.6% 1.8% 1971 75.9% 20.5% 3.6% 1981 65.1% 28.5% 6.4% 1991 54.0% 36.5% 9.5% 2001 40.6% 47.4% 12.0% 2011 30.8% 52.6% 16.4% പ്രാഥമിക വിദ്യാഭ്യാസം Elementary School Ilača-Banovci in Ilača, Banovci and Vinkovački Banovci Elementary school of Izidor Kršnjavi , Mimara Museum palace, Zagreb സെക്കന്ററി വിദ്യാഭ്യാസം XV Gymnasium Secondary school center in Bjelovar ഉന്നത വിദ്യാഭ്യാസം National and University Library in Zagreb University of Zadar, 1396 Faculty of Economics, University of Split ന്യൂനപക്ഷങ്ങൾക്കുള്ള സ്കൂളുകൾ ഗൃഹസ്കൂൾസമ്പ്രദായവും വ്യവസ്ഥാപിതമല്ലാത്ത സ്കൂളുകളും മറ്റ് വിദ്യാഭ്യാസ സ്ഥാപനങ്ങൾ Serbian Orthodox Secondary School "Kantakuzina Katarina Branković" ഇതും കാണൂ List of high schools in Croatia List of institutions of higher education in Croatia Academic grading in Croatia അവലംബം ↑
ക്രൈസ്‌തവ കാഹളം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(2019 മാർച്ച്) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
തിരുവനന്തപുരത്തിന്റെ മേജർ ആർക്കി എപ്പിസ്കോപ്പൽ രൂപതയിൽ നിന്നും പ്രതിമാസം പ്രസിദ്ധീകരിക്കുന്ന ഒരു മാസികയാണ് ക്രൈസ്‌തവ കാഹളം .
ചീഫ് എഡിറ്റർ  ആയി ഫാ.
ബോവസ് മാത്യു പ്രവർത്തിക്കുന്നു.
പുറത്തേക്കുള്ള കണ്ണികൾ ക്രൈസ്‌തവ കാഹളം
ക്രൊയിറ്റ്സർ സൊനാറ്റാ ഇംഗ്ലീഷ് വിലാസം https://ml.wikipedia.org/wiki/The_Kreutzer_Sonata
ലിയോ ടോൾസ്റ്റോയ് എഴുതിയ ഒരു ചെറുനോവൽ (Novella) ആണ് ക്രൊയിറ്റ്സർ സോനാറ്റാ (Kreutzer Sonata).
1870-കൾക്കവസാനം കടന്നുപോയ ആത്മീയപ്രതിസന്ധിയെ തുടർന്ന് ധാർമ്മികവ്യഗ്രതകൾ നിറഞ്ഞ പല കൃതികളും ടോൾസ്റ്റോയ് എഴുതിയിരുന്നു.
അവയിലൊന്നായ ഈ രചന 1890-ലാണ് പ്രസിദ്ധീകരിച്ചത്.
ഇതിൽ ഗ്രന്ഥകാരൻ മനുഷ്യജീവിതത്തിൽ ലൈംഗികതയുടെ സ്ഥാനത്തെ സംബന്ധിച്ച്, ഏറെ കർക്കശവും വിവാദപരവുമായ നിഗമനങ്ങൾ അവതരിപ്പിക്കുന്നു.
കാമം ആരോഗ്യകരമായ സ്ത്രീപുരുഷബന്ധത്തിനു പ്രതിബന്ധം സൃഷ്ടിക്കുന്നുവെന്ന് സ്ഥാപിക്കാനാണ് അദ്ദേഹം ശ്രമിക്കുന്നത്.
ലൈംഗികതയെ സംബന്ധിച്ച ഈ നിലപാട്, ലളിതവൽക്കൃതവും, അപ്രായോഗികവുമെന്ന് വിശേഷിപ്പിക്കപ്പെട്ടിട്ടുണ്ട്.
എങ്കിലും ടോൾസ്റ്റോയ്-യുടെ കഥനനൈപുണ്യത്തിന്റെ മികച്ച മാതൃകകളിലൊന്നായി ഈ രചന പരിഗണിക്കപ്പെടുന്നു.
ക്രൊയ്റ്റ്സർ സൊനാറ്റ എന്ന പേര്, ബീഥോവന്റെ സംഗീതശില്പങ്ങളിലൊന്നിന്റെ പേരിനെ ആശ്രയിച്ചുള്ളതാണ്.
അവലംബം ↑ British Library, Help for Researchers - Tolstoy's Kreutzer Sonata Archived 2013-10-27 at the Wayback Machine .
"Readbookonline net"-ൽ Archived 2014-07-01 at the Wayback Machine .
ക്രൊയിറ്റ്സർ സൊനാറ്റയുടെ ഇംഗ്ലീഷ് പരിഭാഷ ]
ജനുവരി 19 ഇംഗ്ലീഷ് വിലാസം https://ml.wikipedia.org/wiki/January_19
ഗ്രിഗോറിയൻ കലണ്ടർ പ്രകാരം ജനുവരി 19 വർഷത്തിലെ 19-ആം ദിനമാണ്.
വർഷാവസാനത്തിലേക്ക് 346 ദിവസങ്ങൾ കൂടിയുണ്ട് (അധിവർഷങ്ങളിൽ 347).
ചരിത്രസംഭവങ്ങൾ 1511 – മിരാൻഡോല ഫ്രഞ്ചുകാർക്ക് കീഴടങ്ങി.
ജനനം 1736 – ജെയിംസ് വാട്ട് മരണം 1990 – ഓഷോ രജനീഷ് മറ്റു പ്രത്യേകതകൾ
ജനുവരി 18 ഇംഗ്ലീഷ് വിലാസം https://ml.wikipedia.org/wiki/January_18
ഗ്രിഗോറിയൻ കലണ്ടർ പ്രകാരം ജനുവരി 18 വർഷത്തിലെ 18-ആം ദിനമാണ്.
വർഷാവസാനത്തിലേക്ക് 347 ദിവസങ്ങൾ കൂടിയുണ്ട് (അധിവർഷങ്ങളിൽ 348).
ചരിത്രസംഭവങ്ങൾ 532 - കോൺസ്റ്റാന്റിനോപ്പിളിലെ നിക്ക കലാപം പരാജയപ്പെട്ടു.
ജനനം 1971 – ആമി ബാർജർ , അമേരിക്കൻ ജ്യോതിശാസ്ത്രജ്ഞ മരണം 1936 – റുഡ്യാർഡ് കിപ്ലിംഗ് , നോബൽ സമ്മാന ജേതാവായ സാഹിത്യകാരൻ മറ്റു പ്രത്യേകതകൾ
ജനുവരി 2009 ഇംഗ്ലീഷ് വിലാസം https://ml.wikipedia.org/wiki/January_2009 2009 ജനുവരി ഫെബ്രുവരി മാർച്ച് ഏപ്രിൽ മേയ് ജൂൺ ജൂലൈ ഓഗസ്റ്റ് സെപ്റ്റംബർ ഒക്ടോബർ നവംബർ ഡിസംബർ
ജനുവരി 2009 ആ വർഷത്തിലെ ആദ്യ മാസമായിരുന്നു.
ഒരു വ്യാഴാഴ്ച ആരംഭിച്ച മാസം 31 ദിവസങ്ങൾക്കുശേഷം ഒരു ശനിയാഴ്ച അവസാനിച്ചു.
2009 ജനുവരി മാസം നടന്ന പ്രധാന സംഭവങ്ങൾ: ജനുവരി 1 - ആസാമിലെ ഗുവാഹത്തിയിലുണ്ടായ ബോംബ് സ്ഫോടനത്തിൽ 5 പേർ മരിക്കുകയും 40-ൽ അധികം പേർ‍ക്ക് പരിക്കേൽക്കുകയും ചെയ്തു.
ജനുവരി 1 - സ്ലൊവാക്യ യൂറോയെ ഔദ്യോഗിക കറൻസിയായി അംഗീകരിക്കുകയും യൂറോസോണിലെ‍ പതിനാറാമത്തെ അംഗമാകുകയും ചെയ്തു.
ജനുവരി 2 - കിള്ളിനോച്ചിയുടെ നിയന്ത്രണം ശ്രീലങ്കൻ സൈന്യം പുലികളിൽ നിന്നും തിരിച്ചു പിടിച്ചു.
ജനുവരി 8 - ഏഴിമല നാവിക അക്കാദമി പ്രധാനമന്ത്രി മൻമോഹൻ സിംഗ്‌ രാജ്യത്തിനു സമർപ്പിച്ചു.
ജനുവരി 12 - 66-ആമത് ഗോൾഡൻ ഗ്ലോബ് പുരസ്കാരങ്ങളിൽ മികച്ച പശ്ചാത്തല സംഗീതത്തിനുള്ള പുരസ്കാരം എ.ആർ.റഹ്മാൻ നേടിയതുൾപ്പെടെ സ്ലംഡോഗ് മില്യണേറിന്‌ നാലു പുരസ്കാരങ്ങൾ.
ജനുവരി 13 - ആസ്ട്രേലിയൻ ക്രിക്കറ്റർ മാത്യു ഹെയ്ഡൻ അന്താരാഷ്ട്ര ക്രിക്കറ്റിൽ നിന്നു വിരമിച്ചു.
ജനുവരി 13 - 2008-ലെ മികച്ച ഫുട്‌ബോൾ താരത്തിനുള്ള ബഹുമതി പോർച്ചുഗലിന്റെ ക്രിസ്റ്റ്യാനോ റൊണാൾഡോ നേടി.
ജനുവരി 19 - കമ്മ്യൂണിസ്റ്റ് നേതാവായിരുന്ന ഇ.
ബാലാനന്ദൻ അന്തരിച്ചു.
ജനുവരി 20 - യുണൈറ്റഡ് സ്റ്റേറ്റ്സിന്റെ 44-ആം പ്രസിഡന്റായി ബരാക്ക് ഒബാമ സ്ഥാനമേറ്റു.
ജനുവരി 25 - ഐ.എസ്.ആർ.ഒ. ചെയർമാൻ ജി. മാധവൻ നായർ ഉൾപ്പെടെ 10 പേർക്ക് 2009-ലെ പത്മ വിഭൂഷൺ ലഭിച്ചു.
ജനുവരി 27 - ഇന്ത്യയുടെ മുൻ രാഷ്ട്രപതി ആർ. വെങ്കിട്ടരാമൻ അന്തരിച്ചു.
അവലംബം ↑ ഗുവാഹാട്ടിയിൽ സ്‌ഫോടനം അഞ്ചുപേർ മരിച്ചു ↑ Slovakia adopts euro ↑ Slovakia adopts euro as its currency ↑ [ http://www.monstersandcritics.com/news/business/news/article_1451046.php/Slovakia_abandons_koruna_adopts_euro__Roundup__ Slovakia abandons koruna, adopts euro (Roundup) ] ↑ Lankan forces capture 2 LTTE towns ↑ Manmohan to inaugurate Ezhimala Naval Academy today ↑ 'Slumdog Millionaire' wins four Golden Globes ↑ ഹെയ്ഡൻ അന്താരാഷ്ട്രക്രിക്കറ്റിൽ നിന്നു വിരമിച്ചു ↑ FIFA names Cristiano Ronaldo footballer of the year ↑ ↑ ↑ ↑ January 2009 എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജനുവരി 2011 ഇംഗ്ലീഷ് വിലാസം https://ml.wikipedia.org/wiki/January_2011 2011 ജനുവരി ഫെബ്രുവരി മാർച്ച് ഏപ്രിൽ മേയ് ജൂൺ ജൂലൈ ഓഗസ്റ്റ് സെപ്റ്റംബർ ഒക്ടോബർ നവംബർ ഡിസംബർ
ജനുവരി 2011 ആ വർഷത്തിലെ ആദ്യ മാസമായിരുന്നു.
2011 ജനുവരി മാസം നടന്ന പ്രധാന സംഭവങ്ങൾ: വാർത്തകൾ 2011 ജനുവരി [ ] ഫെബ്രുവരി [ ] മാർച്ച് [ ] ഏപ്രിൽ [ ] മേയ് [ ] ജൂൺ [ ] ജൂലൈ [ ] ഓഗസ്റ്റ് [ ] സെപ്റ്റംബർ [ ] ഒക്ടോബർ [ ] നവംബർ [ ] ഡിസംബർ [ ] ജനുവരി 31 ജനുവരി 31 -- റെയിൽവേ തത്കാൽ ടിക്കറ്റിൽ യാത്ര ചെയ്യുന്നവർ ഫെബ്രുവരി 11 മുതൽ തിരിച്ചറിയൽ രേഖ കൂടി കൈവശം വയ്ക്കണം .
ജനുവരി 31 -- ഈജിപ്തിലെ കലാപത്തെ തുടർന്ന് ക്രൂഡ് ഓയിൽ വില ബാരലിന് 101 ഡോളറായി ഉയർന്നു .
ജനുവരി 31 --ഐസ്‌ക്രീം പാർലർകേസ് അന്വേഷിക്കാനായി പ്രത്യേക അന്വേഷണസംഘം രൂപവൽക്കരിക്കുമെന്ന് ആഭ്യന്തരമന്ത്രി കോടിയേരി ബാലകൃഷ്ണൻ .
ജനുവരി 31 -- പാകിസ്ഥാന്റെ ആണവായുധ ശേഖരത്തിൽ ഇപ്പോൾ 110 ആയുധങ്ങളുണ്ടെന്ന് 'വാഷിങ്ടൺ പോസ്റ്റ്' പത്രം റിപ്പോർട്ട് ചെയ്തു .
ജനുവരി 31 --2ജി സ്‌പെക്ട്രം ലൈസൻസ് അനുവദിച്ചതിൽ മുൻ ടെലികോം മന്ത്രി എ. രാജയടക്കം ഏഴുപേരുടെ ഭാഗത്ത് വീഴ്ചയുണ്ടായെന്ന് ജസ്റ്റിസ് ശിവരാജ് പാട്ടീൽ കമ്മിറ്റി കണ്ടെത്തി .
ശ്രീ പത്മനാഭസ്വാമി ക്ഷേത്രം ജനുവരി 31 -- തിരുവനന്തപുരം ശ്രീ പത്മനാഭസ്വാമി ക്ഷേത്രം ( ചിത്രത്തിൽ ) ഏറ്റെടുക്കുവാൻ ഹൈക്കോടതി സർക്കാരിനു നിർദേശം നൽകി .
ജനുവരി 30 ജനുവരി 30 -- ഈജിപ്തിൽ ജനകീയ പ്രക്ഷോഭം മൂലം മരണം 150.
പ്രസിഡണ്ട് ഹുസ്‌നി മുബാറക് പുറത്തുപോവണമെന്നാവശ്യപ്പെട്ട് നാളെ കൈറോയിൽ പത്ത് ലക്ഷം പേർ പങ്കെടുക്കുന്ന റാലി സംഘടിപ്പിക്കുമെന്ന് പ്രക്ഷോഭകർ.
ജനുവരി 31 -- അമേരിക്കയിൽ ഇന്ത്യൻ വിദ്യാർഥികളുടെ കാലിൽ റേഡിയോ കോളർ ഘടിപ്പിച്ചുവിട്ട സംഭവത്തിൽ ഇന്ത്യ അപലപിച്ചു .
ജനുവരി 29 ജനുവരി 29 --രാജ്യത്തെ ചേരിനിർമാർജനത്തിനായി കേന്ദ്രസർക്കാർ 6000 കോടിയുടെ പദ്ധതിയ്ക്കൊരുങ്ങുന്നു .
ജനുവരി 29 -- സൊമാലിയൻ കടൽകൊള്ളക്കാരുടെ കപ്പൽ ഇന്ത്യൻ നാവികസേന തകർത്തു .
ജനുവരി 29 -- ഈജിപ്തിൽ ജനകീയ പ്രക്ഷോഭം മൂലം 77 മരണം .
ജനുവരി 29 --നിർദ്ധിഷ്ട അതിരപ്പിള്ളി ജലവൈദ്യുത പദ്ധതി പ്രദേശത്ത് വനാവകാശ നിയമം പോലും പരിഗണിക്കപ്പെട്ടില്ലെന്ന് പദ്ധതിയുമായി ബന്ധപ്പെട്ട പരിസ്ഥിതി പ്രശ്‌നങ്ങളെ സംബന്ധിച്ച് തെളിവെടുക്കാനെത്തിയ സമിതി അധ്യക്ഷൻ പ്രൊഫ. മാധവ് ഗാഡ്ഗിൽ .
ജനുവരി 29 -- ജപ്പാനിൽ ടോക്കിയോയിലെ കിരിഷിമ മലനിരകളിലെ ഷിൻമോയെഡാക്കെ അഗ്നിപർവതത്തിൽ നിന്നും 50 വർഷങ്ങൾക്കു ശേഷം തീയും പുകയും വമിക്കുന്നു .
ജനുവരി 29 -- ബെൽജിയത്തിന്റെ കിം ക്ലൈസ്റ്റേഴ്‌സിന്  ഓസ്‌ട്രേലിയൻ ഓപ്പൺ ടെന്നീസ്  വനിതാ കിരീടം.
ജനുവരി 29 -- ലിറ്ററിന് 14 രൂപ മാത്രം ചെലവ് വരുന്ന കൃത്രിമ പെട്രോൾ ബ്രിട്ടീഷ് ശാസ്ത്രജ്ഞർ വികസിപ്പിച്ചെടുത്തു .
ജനുവരി 29 -- ഉത്തര ആഫ്രിക്കൻ രാജ്യമായ നൈജറിൽ പട്ടാള ഭരണം അവസാനിപ്പിക്കുന്നതിൻറെ ഭാഗമായി  ഇന്ന് തിരഞ്ഞെടുപ്പ് നടക്കുന്നു .
ജനുവരി 28 ജനുവരി 28 -- ജനകീയ പ്രക്ഷോഭം മൂലം ഈജിപ്ത് സർക്കാരിനെ പ്രസിഡന്റ് ഹുസ്‌നി മുബാറക്ക് പിരിച്ചുവിട്ടു .
ജനുവരി 28 -- വടക്കുകിഴക്കൻ കൊളംബിയയിലെ നോർത്തേ ഡേ സാന്റാഡെറിൽ കൽക്കരി ഖനിയിലുണ്ടായ സ്‌ഫോടനത്തിൽ 20 മരണം .
ജനുവരി 28 -- യേശുദാസിന് കേരളാ സർക്കാരിന്റെ സ്വാതി പുരസ്ക്കാരം .
ജനുവരി 27 ജനുവരി 27 -- ഈജിപ്തിൽ പൊട്ടിപ്പുറപ്പെട്ട സർക്കാർ വിരുദ്ധസമരം കൂടുതൽ ശക്തമാകുന്നു .
ജനുവരി 27 -- രാജ്യവ്യാപകമായി മോട്ടോർവാഹനനിയമത്തിൽ ഭേദഗതി വരുത്തുന്നതിനു വേണ്ടിയുള്ള ബിൽ പാർലമെന്റിന്റെ ബജറ്റ് സമ്മേളനത്തിൽ അവതരിപ്പിക്കുമെന്ന് ഗതാഗത മന്ത്രാലയം അറിയിച്ചു .
ജനുവരി 27 -- ബി.ബി.സി. ഷോർട്ട് വേവിലുള്ള ഹിന്ദി റേഡിയോ സംപ്രേഷണം ചിലവു ചുരുക്കലിന്റെ ഭാഗമായി മാർച്ച് മുതൽ നിർത്തലാക്കുന്നു .
ജനുവരി 27 -- മകരജ്യോതി മനുഷ്യസൃഷ്ടിയാണോ എന്ന ഹൈക്കോടതിയുടെ ചോദ്യത്തിന് അന്വേഷണമില്ലെന്ന് കേരള സർക്കാർ കോടതിയെ അറിയിച്ചു .
ജനുവരി 27 -- മഹാരാഷ്ട്രയിൽ പനെവാഡിയിലെ സാഗർഡാബയിൽ ഭക്ഷണം കഴിക്കാൻ എത്തിയ നാസിക് ജില്ലയിലെ മൻമാഡിൽ അഡീഷണൽ ജില്ലാ കളക്ടറുടെ ദേഹത്ത് പെട്രോളും മണ്ണെണ്ണയും ഒഴിച്ച് തീകൊളുത്തി കൊലപ്പെടുത്തിയ സംഭവത്തിൽ  പ്രതിഷേധിച്ച് മഹാരാഷ്ട്രിയിലെ 80,000 ത്തിലധികം വരുന്ന ഗസറ്റഡ് ഓഫീസർമാർ സംസ്ഥാനവ്യാപകമായി പണിമുടക്കുന്നു .
ജനുവരി 27 -- ശ്രീനഗറിൽ ലാൽചൗക്കിലെ ഏകതായാത്രയിൽ അറസ്റ്റിലായ ബി.ജെ.പി നേതാക്കളെ വിട്ടയച്ചു .
ജനുവരി 27 -- കാസർഗോഡ് ജില്ലയിൽ എൻഡോസൾഫാൻ സ്മാർട്ട്കാർഡ് പദ്ധതി ആരംഭം .
ജനുവരി 26 ജനുവരി 26 -- റിപ്പബ്ലിക് ദിനത്തിൽ 5 കീർത്തിചക്ര പുരസ്‌കാരങ്ങളും 21 ശൗര്യചക്ര പുരസ്‌കാരങ്ങളും രാഷ്ട്രപതി പ്രതിഭാ പാട്ടിൽ പ്രഖ്യാപിച്ചു .
ജനുവരി 25 ജനുവരി 25 -- ഒ.എൻ.വി. കുറുപ്പിനു് പത്മവിഭൂഷൺ ബഹുമതി.
മടവൂർ വാസുദേവൻ നായർക്കും രാഘവൻ തിരുമുൽപ്പാടിനും പത്മഭൂഷൺ .
ജനുവരി 24 ജനുവരി 24 -- ഐ.എസ്.ആർ.ഒ , ഡി.ആർ.ഡി.ഒ. എന്നീ ബഹിരാകാശ-പ്രതിരോധ സ്ഥാപനങ്ങളുമായുള്ള വ്യാപാരത്തിന് 12 വർഷമായി അമേരിക്ക ഏർപ്പെടുത്തിയിരുന്ന നിയന്ത്രണങ്ങൾ നീക്കി .
ജനുവരി 24 -- ശ്രീനഗറിലെ ലാൽചൗ
ക്കിൽ റിപ്പബ്ലിക് ദിനത്തിൽ ദേശീയ പതാക ഉയർത്തുന്ന ചടങ്ങിൽ പങ്കെടുക്കാൻ പോയ മുതിർന്ന ബി.ജെ.പി. നേതാക്കളായ സുഷമ സ്വരാജ്, അരുൺ ജെയ്റ്റ്‌ലി, അനന്ത്കുമാർ എന്നിവരെ ജമ്മു വിമാനത്താവളത്തിൽ സുരക്ഷാസേന തടഞ്ഞു .
ജനുവരി 24 -- റഷ്യയിൽ മോസ്‌കോയിലെ ഡൊമോദെദേവോ വിമാനത്താവളത്തിലുണ്ടായ സ്‌ഫോടനത്തിൽ 31 പേർ കൊല്ലപ്പെട്ടു .
ജനുവരി 24 -- കോമൺവെൽത്ത് സംഘാടക സമിതി അധ്യക്ഷ സ്ഥാനത്തുനിന്ന് സുരേഷ് കൽമാഡിയെ നീക്കം ചെയ്തു .
ജനുവരി 24 -- നീരാ റാഡിയ ടേപ്പ് വിവാദവുമായി ബന്ധപ്പെട്ട് കേന്ദ്രസർക്കാരിന് സുപ്രീം കോടതി നോട്ടീസ് അയച്ചു .
ജനുവരി 24 -- പുല്ലുമേട് ദുരന്തത്തിൽ വനം വകുപ്പും , ശബരിമല സ്പെഷ്യൽ കമ്മീഷണറും സത്യവാങ്‌മൂലം സമർപ്പിക്കണമെന്ന് ഹൈക്കോടതി .
വിവിധ വകുപ്പുകൾ നൽകിയ റിപ്പോർട്ടുകളിൽ വൈരുദ്ധ്യമുള്ളതിനാലാണ് കോടതി ഈ ആവശ്യം ഉന്നയിച്ചത് .
ജനുവരി 24 -- പാപ്പിനിശ്ശേരി കണ്ടൽപാർക്ക് നിർമ്മാണം നിർത്തിവെക്കണമെന്ന കേന്ദ്ര വനം പരിസ്ഥിതി മന്ത്രാലയത്തിന്റെ ഉത്തരവ് കേരളാ ഹൈക്കോടതി ശരിവെച്ചു .
ഭീംസെൻ ജോഷി ജനുവരി 24 --ഹിന്ദുസ്ഥാനി സംഗീതജ്ഞൻ പണ്ഡിറ്റ് ഭീംസെൻ ജോഷി (ചിത്രത്തിൽ) അന്തരിച്ചു.
88 - വയസ്സായിരുന്നു.
വാർദ്ധക്യസഹജമായ അസുഖം മൂലം ഇന്ന് രാവിലെ 8 മണിക്ക് പൂനയിലെ സ്വകാര്യ ആശുപത്രിയിൽ വച്ചാണ് അന്ത്യം സംഭവിച്ചത് .
ജനുവരി 23 ജനുവരി 23 - റിപ്പബ്ലിക് ദിനാഘോഷ ദിനത്തിൽ ശ്രീനഗറിലെ ലാൽചൗക്കിൽ ദേശീയപതാക ഉയർത്തുമെന്ന് സി.ആർ.പി.എഫ്. പ്രഖ്യാപിച്ചു .
ജനുവരി 23 - കേരളാ സ്കൂൾ കലോത്സവത്തിൽ 819 പോയിന്റുമായി കോഴിക്കോട് ജില്ല കിരീടം നേടി.
തുടർച്ചയായി അഞ്ചാംതവണയാണ് കോഴിക്കോട്  കിരീടം നേടുന്നത്.
776 പോയിന്റുമായി തൃശ്ശൂർ രണ്ടാം സ്ഥാനം,  767 പോയിന്റുമായി കണ്ണൂർ മൂന്നാം സ്ഥാനം, 763 പോയിന്റുമായി പാലക്കാട് നാലാം സ്ഥാനം, എറണാകുളം അഞ്ചാം സ്ഥാനം, ആതിഥേയരായ കോട്ടയം ആറാം സ്ഥാനം എന്നിവയാണ് മറ്റു ഫലങ്ങൾ.
ജനുവരി 22 ജനുവരി 22 - ഒ.എൻ.ജി.സി.യുടെ പൈപ്പ്‌ലൈൻ പൊട്ടിയതിനെത്തുടർന്ന് മുംബൈ കടൽത്തീരത്ത് 30,000 ബാരൽ എണ്ണ ചോർന്നു .
ജനുവരി 22 -ആണവപ്രശ്‌നം സംബന്ധിച്ച് ഇറാനുമായി വൻശക്തികൾ നടത്തിയ ചർച്ച വിഫലം .
ജനുവരി 22 - അതിരപ്പിള്ളി ജല വൈദ്യുതപദ്ധതിയ്ക്ക് തടസം പ്രധാനമന്ത്രിയുടെ ഓഫിസാണെന്ന് മന്ത്രി എ.കെ.ബാലൻ ആരോപിച്ചു .
ജനുവരി 22 - 1924 ജനുവരി 21 ന് അന്തരിച്ച റഷ്യൻ വിപ്ലവനേതാവ് ലെനിന്റെ മൃതദേഹം അടക്കം ചെയ്യാൻ റഷ്യൻ സർക്കാർ പ്രത്യേകം തയ്യാറാക്കിയ വെബ്‌സൈറ്റിലൂടെ ഹിതപരിശോധന നടത്തുന്നു .
ജനുവരി 22 -കേരള സ്റ്റേറ്റ് ഇലക്‌ട്രിസിറ്റി ബോർഡിനെ (കെ.എസ്.ഇ.ബി) കമ്പനിയാക്കി മാറ്റി സർക്കാർ ഉത്തരവ്.
ജനുവരി 22 -ഭൂമി ഇടപാടുമായി ബന്ധപ്പെട്ട് കർണാടക മുഖ്യമന്ത്രിയെയും ആഭ്യന്തര മന്ത്രിയെയും വിചാരണ ചെയ്യാൻ  ഗവർണർ അനുമതി നൽകിയതിനെതിരെ ഇന്ന് കർണാടകത്തിൽ ബന്ദ് .
ജനുവരി 21 ജനുവരി 21 - കേന്ദ്ര സംഗീത നാടക അക്കാദമി അവാർഡ് പ്രഖ്യാപിച്ചു .
കലാമണ്ഡലം പൈങ്കുളം രാമചാക്യാർ ഉൾപ്പെടെ നാല് മലയാളികളും ബഹുമതിക്കർഹരായി.
ജനുവരി 21 -  കേന്ദ്ര സഹമന്ത്രി ഗുരുദാസ് കാമത്തിന് ടെലികോം വകുപ്പിൻറെ അധിക ചുമതല നൽകി.
ജനുവരി 21 -  ഏതു സമയത്തും രേഖപ്പെടുത്തിയ വോട്ടിൻറെ പ്രിൻറൗട്ട് എടുക്കാൻ കഴിയുന്ന ആധുനിക വോട്ടിങ്ന്ത്രങ്ങൾ വരുന്ന നിയമസഭാ തിരഞ്ഞെടുപ്പിൽ ഇന്ത്യയിലാദ്യമായി കേരളത്തിൽ ഉപയോഗിക്കും.
ജനുവരി 21 - സംസ്ഥാനത്തെ കലാലയങ്ങളിൽ യു.എൻ ക്ലബ്ബുകൾ രൂപീകരിക്കുന്നു.
ജനുവരി 21 - കേരളത്തിൽ രാത്രി തണുപ്പും പകൽ ചുടും കൂടുന്നു .
അധികമഴയുണ്ടായിട്ടും പല ഭാഗങ്ങളിലും ഇപ്പോഴേ ജലക്ഷാമം ഉണ്ടാകുന്നതു സംബന്ധിച്ച് പഠനം നടത്തണമെന്ന് പ്രശസ്ത കാലാവസ്ഥാ വിദഗ്ദൻ ഡോ.സി.കെ.രാജൻ അഭിപ്രായപ്പെട്ടു.
ജനുവരി 21 - സോണിയാ ഗാന്ധി അധ്യക്ഷയായുള്ള ദേശീയ ഉപദേശക സമിതി നിർദ്ദിഷ്ട ഭക്ഷ്യ സുരക്ഷാ ബില്ലിൻറെ ആദ്യ ഭാഗം പുഥത്തിറക്കി.
ജനുവരി 21 - മുൻ ഇറാഖ് പ്രസിഡന്റ് സദ്ദാം ഹുസൈൻ രചിച്ച 'സബീബയും രാജാവും' എന്ന നോവൽ ഹോളിവുഡ് സിനിമയാക്കുന്നു .
ജനുവരി 21 - കർണ്ണാടക മുഖ്യമന്ത്രി യെഡിയൂരപ്പയെ കുറ്റവിചാരണ നടത്തുവാൻ ഗവർണ്ണർ അനുമതി നൽകി.
ജനുവരി 21 - ഓസ്‌ട്രേലിയൻ മിഷണറി പ്രവർത്തകനായ ഗ്രഹാം സ്റ്റെയിൻസിനെയും മക്കളെയും കൊലപ്പെടുത്തിയ കേസിലെ പ്രതി ദാരാസിങിന്റെ ജീവപര്യന്തം ശിക്ഷ സുപ്രീം കോടതി ശരിവെച്ചു .
ജനുവരി 20 ജനുവരി 20 -സർക്കാർ രേഖകളിൽ  ജാതി, മതം എന്നിവ ചേർക്കണമെന്ന് നിർബന്ധമില്ലെന്ന് സർക്കാർ ഉത്തരവ്.
ജനുവരി 20 -ഈ വർഷം മുതൽ ജനുവരി 25 ദേശീയ സമ്മതിദായക ദിനമായി ആചരിക്കുവാൻ കേന്ദ്ര മന്ത്രിസഭ തീരുമാനിച്ചു .
ജനുവരി 20 -മാറാട് പരീച്ചന്റകത്ത് പി.പി.കുഞ്ഞിക്കോയ വധക്കേസിൽ ഹിന്ദു ഐക്യവേദി സംസ്ഥാന സെക്രട്ടറി ടി. സുരേഷ് ഉൾപ്പടെയുള്ള ആദ്യ മൂന്ന് പ്രതികൾക്ക് ജീവപര്യന്തം തടവ് വിധിച്ചു .
ജനുവരി 20 - അമേരിക്കയിലെ ഏറ്
റവും വലിയ ശാസ്ത്ര മത്സരമായ ഇന്റൽ രാജ്യാന്തര ശാസ്ത്ര സാങ്കേതിക മേളയുടെ സെമിഫൈനലിൽ 56 ഇന്ത്യൻ വംശജർ .
ജനുവരി 20 - കോമൺവെൽത്ത് ഗെയിംസിന്റെ പേരിൽ ഓസ്‌ട്രേലിയൻ കമ്പനികൾ ഇന്ത്യയ്‌ക്കെതിരെ നിയമ നടപടിയ്ക്കൊരുങ്ങുന്നു .
ജനുവരി 20 - രാജ്യവ്യാപകമായി മൊബൈൽ നമ്പർ പോർട്ടബിലിറ്റി ഇന്നു മുതൽ ലഭ്യമാകും .
ജനുവരി 20 - ശബരിമലയിലെ മകരജ്യോതി മനുഷ്യസൃഷ്ടിയാണോ എന്നത് വ്യക്തമാക്കുവാൻ ദേവസ്വം ബോർഡിനോട് കേരളാ ഹൈക്കോടതി ആവശ്യപ്പെട്ടു .
ജനുവരി 19 ജനുവരി 19 - അഹമ്മദാബാദിൽ കോങ്ഗോ പനി മൂലം ഒരു മലയാളിയടക്കം മൂന്നു മരണം.
മൃഗങ്ങളുടെ ദേഹത്തെ ചെള്ളിൽ കാണപ്പെടുന്ന വൈറസ് ഉണ്ടാക്കുന്ന ഈ രോഗം ഇന്ത്യയിൽ ആദ്യമായാണ് റിപ്പോർട്ട് ചെയ്യുന്നത് .